Publication: Magyar Közlöny
Issue: MK-2002-46 (Year: 2002, Number: 46)
Era: 1990-2004
Section: szóló 1997. évi C. törvény (a továbbiakban: Ve.) 34. §-a
Paragraph Index: 940

(2) bekezdésének a) pontjában írt hatáskörében eljárva az alábbi állásfoglalást adja ki: A Ve. 3. §-ának c) és d) pontjai szerint a választási eljárás szabályainak alkalmazása során a választásban érintett résztvevõknek érvényre kell juttatniuk az esélyegyenlõség és a jóhiszemû és rendeltetésszerû joggyakorlás alapelveit. A Ve. 8. §-ának (1) bekezdése szerint a szavazást megelõzõ nyolcadik naptól a szavazás befejezéséig a választásokkal kapcsolatos közvélemény-kutatás eredményét nem szabad nyilvánosságra hozni. A Ve. 40. §-ának (2) bekezdése szerint a szavazást megelõzõ nap 0 órától a szavazás befejezéséig választási kampányt folytatni tilos (kampánycsend). A Ve. 41. §-a szerint a kampánycsend megsértésének minõsül a választópolgárok választói akaratának befolyásolása, így különösen: a választópolgárok számára a jelölt vagy a jelölõ szervezet által ingyenesen juttatott szolgáltatás (szavazásra történõ szervezett szállítás, étel-ital adása), pártjelvények, zászlók, pártszimbólumok, a jelölt fényképét vagy nevét tartalmazó tárgyak osztogatása, választási plakát (a továbbiakban: plakát) elhelyezése, a választói akarat befolyásolására alkalmas információk szolgáltatása elektronikus vagy más úton. Az Országos Választási Bizottság álláspontja szerint a kampánycsend megsértése szempontjából a nyilvánosságra hozatal, a közzététel, a megjelenítés, a tartalom frissítésének idõpontja az irányadó. A fentiek alapján a Ve. 8. § (1) bekezdése megsértésének minõsül, ha az írott vagy elektronikus médium a választást megelõzõ 8. napot követõen a választással kapcsolatos, már nyilvánosságra hozott közvélemény-kutatási eredményt közzétesz, függetlenül attól, hogy az adott közvélemény-kutatást a határidõ elõtt vagy után végezték. Nem minõsül a kampánycsend megsértésének, ha a kampánycsend beálltát megelõzõen közzétett, a jelöltekkel és pártokkal kapcsolatos információ elérhetõ az elektronikus tartalomszolgáltató oldalán, akár a kampánycsend ideje alatt is. A kampánycsend megsértését jelenti azonban, ha annak beállta után az elektronikus tartalomszolgáltató akár korábbi, akár a kampánycsend ideje alatt keletkezett ilyen információkat tesz közzé, vagy azokat frissíti. A korábbi választások eredményeinek a kampánycsend idejére áthúzódó közzététele nem jelenti a kampánycsend megsértését, feltéve, hogy nem ütközik az esélyegyenlõség, valamint a jóhiszemû és rendeltetésszerû joggyakorlás követelményébe. Dr. Ficzere Lajos s. k., az Országos Választási Bizottság elnöke Az Országos Választási Bizottság 15/2002. (IV. 7.) OVB á l l á s f o g l a l á s a a választójoggal rendelkezõ fogvatartottak választójogának gyakorlásáról Az Országos Választási Bizottság a választási eljárásról

Source: https://magyarkozlony.hu/hivatalos-lapok/9bbeb4adf2db31602e27aae56be3694ce422cfad/dokumentumok/7ff5a281ea31063ac43f2a977776748dec2584c3/letoltes